Muzej Hercegovine u Trebinju
<s>Muzej Hercegovine u Trebinju je centralna regionalna muzejska institucija Istočne Hercegovine.</s><s>Osnovan је 1952. godine po ideji Jovana Dučića, sa namjerom da pronalazi, prikuplja, čuva i javnosti prezentuje bogatu kulturno-istorijsku baštinu Hercegovine.</s><s>Od 1988. godine muzej se nalazi u starom dijelu Trebinja u zgradi bivše kasarne.</s><s>Pored zgrade muzeja se nalazi stalna postavka „Kemeni svijet“, koja sadrži kolekciju poludragog kamenja iz zbirke Radovana Ždrala.</s>

<s>Prvo arheološko iskopavanje muzej je obavio 1957. godine na crkvi svetog Petra u Zavali.</s><s>Prvu publikaciju, pod nazivom Trebinje I, Vasilija Koraća, muzej je izdao 1966. godine.</s><s>Godine 1975. pokreće časopis Tribunija.</s><s>Raspolaže sa oko 1.500 m² korisnog prostora, od čega je oko 800 m² izložbeni prostor.</s>

<s>Stalne postavke i legati 
 Dučićeva zbirka sa vrijednim umjetničkim eksponatima (72 eksponata kamene plastike iz perioda antičke i stare Grčke i Rima, 14 umjetničkih slika domaćih i inostranih slikara slike poznatih slikara (Uzelac, Aralica), tapiserija, mozaik, japanski vez, odlikovanja Jovana Dučića, njegova ambasadorska odora i njegovi rukopisi)
 Stalna etnološka postavka Narodni život i kultura Srba u istočnoj Hercegovini u drugoj polovini XIX i prvoj polovini XX vijeka
 Stalna arheološka postavka sa eksponatima od kamenog doba do srednjeg vijeka
 Memorijalna izložba slika Atanasije Popović – 43 umjetničke slike, dar gradu Trebinju slikarevog brata Uroša Popovića
 Legat slikarke Milene Šotre – 24 umjetničke slike sa motivima Hercegovine i Putopis po Rusiji i 15 grafika slikarkinog brata, poznatog grafičara Branka Šotre
 Legat akademskog slikara Milorada Ćorovića – 57 umjetničkih slika
 Legat književnika i vajara Radovana Ždrala, književnika i vajara iz Novog Sada  – 122 skulpture izrađene od poludragog kamena, pod imenom Kamenov svet.</s>

<s>Pored ovih stalnih postavki i legata, u fundusu Muzeja Hercegovine nalazi se oko 400 umjetničkih slika, grafika, skulptura i drugih predmeta.</s><s>U sklopu Muzeja Hercegovine djeluje i depadans na Ušću (Lastva), legat Dubravke Kujačić, u kome se priređuju povremene izložbe, promocije, koncerti.</s><s>Muzej posjeduje i značajnu zbirku bibliotečke građe (biblioteka sa stručnim knjigama iz različitih oblasti nauke, kulture i umjetnosti).</s>

<s>U prostorima Muzeja Hercegovine održavaju se povremene izložbe, poetski recitali, promocije knjiga i muzički koncerti.</s>

<s>Stručnjaci iz ove ustanove planiraju da kompletiraju i opreme prirodnjačku zbirku, ili da se postavi bar jedan njen dio.</s><s>Ova zbirka posjeduje stotinjak fosila, primjerke čovječije ribice, endem koji ima svoja staništa na području istočne Hercegovine.</s>

<s>Reference</s>

<s>Trebinje
Muzeji u Bosni i Hercegovini</s>

